cyanic-selkie/wikianc huggingface dataset:
Høg-Gia
Høg-Gia, eller Høggia, er et fjell helt nord i Folldal kommune i Innlandet fylke. Det har en høyde på 1 641 meter over havet, og det er det 15. høyeste av fjellene i fylket med en primærfaktor på minst 50 meter.
Libanon under Vinter-OL for ungdom 2016
Libanon deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av to utøvere. Begge deltok i alpine øvelser.
30px|Alpint Alpine grener
Gutter
Jenter
Osage County (Missouri)
Osage County er et fylke i den amerikanske delstaten Missouri.
Allison Schmitt
Allison Rodgers Schmitt (født 7. juni 1990) er en amerikansk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok gull på 100 meter medley stafett. Hun tok også to andre gull under lekene.
Hun tok sølv på stafettlaget på 4×200 m fri under Sommer-OL 2020 i Tokyo,
Downtown Hades
Downtown Hades er et musikkalbum med Infernö, utgitt i 1997.
Claire Donahue
Claire Donahue (født 12. januar 1989) er en amerikansk svømmer, som spesialiserer seg i butterfly. Hun representerte landet sitt under Sommer-OL 2012 i London, der hun tok gull på 100 meter medley stafett.
Frankrike under Sommer-OL 1928
Frankrike under Sommer-OL 1928. 231 sportsutøvere, 199 menn og trettito kvinner fra Frankrike deltok i sytten sporter under Sommer-OL 1928 i Amsterdam. Frankrike kom på sjuendeplass med seks gull-, ti sølv- og fem bronsemedaljer. Friidrettsutøveren Pierre Lewden var Frankrikes flaggbærer under åpningsseremonien.
Cahors
Cahors er en kommune i departementet Lot i regionen Occitanie sørvest i Frankrike. Cahors ligger på en halvøy ved elven Lot, og er hovedstad i departementet. Cahors har om lag 23,000 innbyggere. Byen er mest kjent for eksport av trøfler, og for produksjon av en spesiell type AOC rødvin, den såkålte vin noir, laget av Malbec-druen. Cahors er fødebyen til politikeren Léon Gambetta og til forfatteren Clément Marot.
Historie
Byen het Divona før romertiden og var hovedstad for den galliske stammen cadurci. I middelalderen var Cahors en viktig handelsby og dessuten sentrum for sørfranske pengevekslere, og hadde også et eget universitet
Befolkningsutvikling
Antall innbyggere i kommunen Cahors
Per Gunnar Lien
Per Gunnar Lien (født 1. mars 1937) er en norsk tidligere friidrettsutøver som representerte Aalesunds IL.
Han vant to NM-gull og to NM-bronse på maraton, terrengløp og landeveisløp i perioden 1963–1965.
Cecilie Schjander
Cecilie Dons Schjander (født 1963) er en norsk tidligere squashspiller.
Hun vant fire NM-medaljer i perioden 1982–1987.
Banabuiú
Banabuiú er en kommune i delstaten Ceará i nordøstregionen av Brasil.
Fylkesvei 6550
Fylkesvei 6550 (Fv6550) går mellom Rød og Kotsøy i Midtre Gauldal.
Før Trøndelag fylke ble opprettet 1. januar 2018 hadde veien betegnelsen Fylkesvei 601 (Sør-Trøndelag).
Prudence the Pirate
Prudence the Pirate er en amerikansk stumfilm fra 1916, regissert av William Parke.
Handling
Til tantens forferdelse er ikke Prudence interessert i samfunnslivet.
Prudence vil heller høre på hovmesterens fantastiske historier om å være en sjørøver. Hun bestemmer seg derfor å leie seg en skonnert, rekruttere et passende mannskap - og omdøper deretter skipet til sjørøver-skipet Jolly Roger.
Oddernes
Oddernes er en tidligere kommune som opprinnelig også omfattet Randesund. Områdene ble delt i to den 31. desember 1893, og Oddernes og Randesund var egne kommuner fra 1894 til 1964. Etter delingen hadde Oddernes kommune 1 133 innbyggere. Kommunen omkranset Kristiansand på alle kanter og hadde et areal på 102,91 km².
Historikk
Områdene Flekkerøy, Voie, Møvig, Vågsbygd, Slettheia, Lund, Sødal, Kongsgård, Gimlekollen, Strai, Mosby og Justnes tilhørte alle Oddernes. Ved lov av 14. juni 1921 ble ca. 2,75 km² av Lund, som til da hadde tilhørt Oddernes tillagt Kristiansand.
Oddernes hadde stor befolkningsvekst rundt midten av 1960-tallet. Fra 1930 til 1960 var økningen 244%, størst i vest, i Vågsbygd. Dette skyldtes økningen i antall ansatte i industriselskapene Fiskaa Verk, Falconbridge og Lumber og tilhørende utbygging av boliger. Fra 1945 til 1960 ble det reist 1 800 boliger i Vågsbygd.
Ozark County
Ozark County er et fylke i den amerikanske delstaten Missouri.
The Prince of Graustark
The Prince of Graustark er en amerikansk stumfilm fra 1916, regissert av Fred E. Wright.
Video Copilot
Video Copilot er et internettbasert selskap som spesialiserer seg i After Effects. Det publiserer kurs, selger plugins og videoklipp.
The Prince of Graustark
Handling
Graustark trenger tretti millioner dollar, som raskt mulig, for å dekke et stort lån. Prinsen av Dawsbergen, hersker over det tilstøtende fyrstedømmet, går med på å forskuttere pengene hvis den unge prinsen av Graustark går med på å gifte seg med datteren hans. Men prins Robin nekter absolutt å gifte seg me prinsessen, som han aldri har møtt. Rådmennene hans ber ham innstendig om å gå med på planene, men uten å lykkes. Med ruinen av nasjonen hans nært forestående, seiler han raskt til Amerika for å forhandle om lånet.
Pengene blir deretter forskuttert av William W. Blithers, en millionær, som er ivrig etter å få sin egen datter til å gifte seg med en kongelig. Datteren unngår imidlertid prinsen, og han får aldri muligheten til å møte henne. Men han redder en ung kvinne fra å drukne, og blir raskt forelsket i henne. Prinsen tror at dette er Blithers datter, men hun avslører ikke sin virkelige identitet. Det oppstår deretter en rekke komplikasjoner for prinsen.
Video Copilot
Kurs
Kursene til Video Copilot er gratis, og siden den første i 2005 (Basic Sky Replacement) er det blitt utgitt over 150 av dem.
Produkter
Selskapet selger musikk- og lydeffekter, arkivopptak («stock footage») og spesialeffekter i videoform, samt plugins og innstillinger for After Effects.
Oddernes
Historikk
Oddernes kommune hadde åtte skolekretser: Flekkerøy, Vågsbygd, Ytre og Øvre Torridal, Lund/Lahelle (til 1921), Oddernes, Justnes og Drange (til 1894).
1. januar 1965 ble Oddernes og de to andre, omliggende kommunene, Randesund og Tveit, slått sammen med Kristiansand. Den nye «storkommunen» Kristiansand fikk dermed et innbyggertall på vel 50 000. 18 668 av disse ble overført fra Oddernes.
Navnet Oddernes eller Utrunes er utledet fra «neset med oter». Kommunenavnet er altså hentet fra neset mellom Otra og Topdalsfjorden. I dag finnes en rekke nyere navn i dette området. Flere av disse kom til omkring 1790, f. eks. Freyasdal, Valhalla og Lovisenlund.
Gamle dokumenter forklarer hvilke områder det egentlige Oddernes omfatter på denne måten: «Gaarden Møklestue, tillagt Naboeiendommene Ellesie og Odde, omfattet hele den østlige og sydlige delen av det egentlige Oddernes, og fikk Navnet Oddernæs Kongsgaard. (Kongsgaardens Opførelse paabegyndtes i 1635 efter Anmodning fra daværende Lensherre Palle Rosenkrantz …»)
Ved Oddernes kirke, en steinkirke fra omkring 1150, finnes en runestein fra vikingtida med to innskrifter. Den eldste og «opprinnelige» står på den ene av steinens flatsider. Runene er store, men utydelige. Innskriften er denne: AYINTR KARÞI  KIRKIU  ÞESA  Dette er tolket slik: Eyvind gjorde kirken denne.
Den andre innskriften, på steinens ene kant, er yngre og lengre. Runene tyder på at arbeidet er utført omkring 1030 til 1050. Innskrifter er: KOSUNR * OLAVS * HINS * HALA * A OÞALI * SINU Tolkningen er: gudsønn Olavs den hellige på odelen sin.
Delområder
Tabellen viser grunnkretsene i bydelene som tilhørte Oddernes og folkemengden i hver av dem.
Pablo Restrepo
Pablo Restrepo (født 26. mai 1960) er en colombiansk tidligere svømmer. Han representerte landet sitt under tre OL, der han blant annet var flaggbærer for sin nasjon under åpningsseremonien til Sommer-OL 1984.
Jacques Pellen
Jacques Pellen (født 1957 i Brest i Bretagne i Frankrike, død 21. april 2020 samme sted) var en fransk jazzgitarist. Pellen arbeidet med mange musikere gjennom årene, som for eksempel Peter Gritz, Kenny Wheeler, Bruno Nevez, Henri Texier, Riccardo Del Fra, og fiolinisten Didier Lockwood.
Angel (andre betydninger)
Angel kan sikte til:
Jacques Pellen
Jacques Pellen døde av COVID-19 den 21. april 2020 på et sykehus i Brest, i en alder av 63 år.
Fasta Åland
Fasta Åland (finsk: Manner-Ahvenanmaa) er Ålands og Finlands største øy i Østersjøen. Øya er 685 km² stor. Finland har to innlandsøyer som er større, så Fasta Åland er Finlands tredje største øy. Ålands eneste by, Mariehamn, ligger på denne øya, som i tillegg har ni landkommuner: Eckerö, Hammarland, Jomala, Lemland, Lumparland, Finström, Sund, Saltvik og Geta.
Sander Klev
Sander Klev (født 16. september 2000) er en norsk svømmer som representerer Asker Svømmeklubb.
Han vant ett NM-gull og to NM-sølv i NM i svømming kortbane 2019.
Hamish Wilson
Hamish Wilson (født 13. desember 1942 i Glasgow i Skottland, død 26. mars 2020 i Rutherglen i Lanarkshire i Skottland) var en britisk skuespiller og radioprodusent.
Wilson utdannet seg til skuespiller ved Royal Scottish Academy of Music and Drama.
Han var som skuespiller best kjent for rollen som Jamie McCrimmon i 1968 i Doctor Who der han for en kort stund trådte inn for Frazer Hines. På den tiden var han hovedsakelig ansatt ved et flyttebyrå i London. Han hadde en rekke roller, som i fjernsynsseriene Softly, Softly og Monarch of the Glen.
Wilson ble radioprodusent og samarbeidet med Radio Forth og Radio Clyde før han flyttet over til BBC Radio Scotland i 1989. Han ble senere en ledende produsent for BBC Radio 3 og BBC Radio 4.
Wilson døde av covid-19.
Kristoffer Haukås Steinset
Kristoffer Haukås Steinset (født 15. september 2005) er en norsk fotballspiller som spiller for.
Florø
Den 30. juni 2021 fikk han sin 2. divisjons-debut for mot.
Sogndal
Den 10. januar 2022 skrev han under for til den 31. desember 2024.
Den 11. juli 2022 fikk han sin OBOS-liga-debut for mot.
Den 8. desember 2022 skrev han under en ny kontrakt med Sogndal til den 31. desember 2025.
Kveldsstell
Kveldsstell er et norsk underholdningsprogram som gikk på NRK Radio fra 2016 til 2018. Programmet ledes av Ingrid Gjessing Linhave og Kåre Magnus Bergh. Det baserer mye av sendingen på hyppig interaktivitet med lytterne, spesielt gjennom sin Facebook-side. Kveldsstell sendes på P1 og går onsdagskvelder klokken 22. Det har en varighet på ca to timer.
1814 i Danmark
Begivenheter i året 1814 i Danmark.
Julia Child
Julia Child (født 15. august 1912, død 13. august 2004) var en amerikansk kokk, forfatter og tv-personlighet. Hun presenterte det franske kjøkken for amerikanere gjennom sin første bok, Mastering the Art of French Cooking.
I 2007 ble hun innvotert i National Women's Hall of Fame.
Hennes berømmelse og innflytelse som TV-kokk i USA har ofte blitt sammenlignet med Ingrid Espelid Hovigs betydning på norsk TV.
Elg
Elg (Alces alces) er et stort hjortedyr som trives i temperert klima i det boreale barskogbeltet som finnes i Nordeuropa, fra Skandinavia og Polen og østover til Uralfjellene og Sibir. Hannen kalles okse, hunnen ku, kvige eller kolle, og avkommet kalv.
Elg som lever øst for Ural og i Nord-Amerika skiller seg ut fra vår hjemlige elgestamme ved å være større, mørkere og med større gevir. Disse elgene regnes som en annen underart eller art. Den kalles enten amerikansk elg eller sibirsk elg (Alces americanus), avhengig av utbredelsesområdet. Vanlig elg og amerikansk elg har forskjellige antall kromosomer, men det foregår utstrakt hybridisering mellom gruppene i Sibir, der utbredelsesområdene er overlappende.
Etymologi
Ordet «elg», fra norrønt elgr, gammelhøytysk elaho, protoindoeuropeisk *olki- (kanskje med tanke på den rødlige fargen), fra ordstammen *el- (= rød, brun) i dyre- og trenavn, jfr sanskrit harina- (= hjort) fra hari- (= rødbrun).
Beskrivelse
Elg er en relativt ung art, antakelig omkring 2–2,6 millioner år gammel av opprinnelse. Hjorteelgen (Cervalces scotti) var trolig en nær slektning av dagens elg, men den døde ut på slutten av siste istid for omkring 11 500 år siden. Den var større enn dagens elg, hadde smalere kjever og lavere nese, mer som en hjort, men tenner og kroppsbygning mer lik elgens.
Elgen er et høyreist, langlemmet, klovdyr med en tydelig pukkel fremst på ryggen. Begge kjønn har hakeskjegg. Sommerpelsen varierer fra mørk rødbrun til mørk brun og nesten svart i farge, mens vinterpelsen gjerne er mer gråbrun. Hårlaget er vannavisende og svært isolerende ettersom hårstråene er hule.
Mange okser får fjølformete gevir som gjerne kalles skovler, mens det hos noen individer er stangformet, dog med tjukkere stang og færre tinner. Elggeviret kan bli opptil to meter bredt i særlige tilfeller. I vekstperioden er elggeviret dekket av et hudlag, såkalt basthud. Basten har et rikt nettverk av nerveceller og blodårer som sørger for tilførsel av næringsstoffer under tilveksten. Når geviret er ferdig utvokst tørker basten ut, og oksen fjerner restene gjennom å «feie» geviret mot busker og trær, noe som i mange tilfeller kan gi skader av økonomisk betydning for skogeiere. Etter brunsten feller oksene geviret. Utvikling av nytt gevir starter på våren og tar normalt 3–5 måneder. Elgen blir omkring 2,5–3,2 m lang og cirka 1,8–2,1 m i skulderhøyde. Oksen veier normalt cirka 380–720 kg, men kan trolig bli opp mot 900 kg tung. Kua blir gjerne omkring 10 cm kortere og blir gjerne ikke like høy, men veier gjerne typisk 270–360 kg. Geviret hos fullvoksne okser blir normalt cirka 120–150 cm.
Utbredelse
Elg er utbredt i temperert klima og finnes i det store boreale barskogbeltet i Eurasia og Nord-Amerika. I Nordeuropa fra Skandinavia og Polen i vest, til Uralfjellene i øst. Noen regner også at elva Jenisej danner skillet mellom artene, men dette er altså omdiskutert. Habitatet består av boreal barskog (også kalt taiga) med innslag krattskog, åpne grassletter, myrer og vann.
Norge
I områder på Østlandet der det finnes ulv kan denne ta mye elg, særlig kalver. Uten elgjakt ville elgestammen vært begrenset av næringstilgangen, noe som kunne gitt stor skade på skogen. Således er nyskog av furu sterkt utsatt, idet elgen om vinteren ernærer seg av toppskuddene. Eurasisk elg trives i skog med sekundærvekst, og dens utbredelse i Skandinavia har blitt knyttet til erstatning av naturlig barskog med sekundær skog etter hogst.
I Norge finnes det stort sett ikke elg på Vestlandet.
Mens det var varmere klima i Norge før vår tidsregning var det trolig en god del elg på Vestlandet slik det funn på steinalderboplasser tyder på. Senere var elgen for det meste borte fra Vestlandet til det fra rundt 1950 ble observert streifdyr vest på Hardangervidda. En mye benyttet vandrerute fra Østlandet er fra via Finse, Gravhalsen og Raundalen. Voss er området med mest elg Hordaland og på 1970-tallet begynte jakt i Voss.
To arter?
Det er beskrevet en rekke underarter, men det hersker usikkerhet om dem. Noen mener at de amerikanske underartene egentlig er varianter av en og samme underart/art. Tilsvarende har det også hersket usikkerhet om varianter av den eurasiske elgen. Wilson og Reeder (2005) argumenterte i 2005 for en deling av europeisk elg (Alces alces) og amerikansk/sibirsk elg (Alces americanus). Separasjon i to arter har blitt antatt av IUCNs rødliste, men det hersker fortsatt en viss uenighet om dette. De to artene skiller seg fra hverandre blant annet gjennom forskjeller i kraniet, geviret, utfarging og kromosomtallet. I februar 2014 ble det publisert en russisk studie som identifiserte fire underarter (basert på forskjeller i geviret): A. a. alces, A. a. pfizenmayeri, A. a. buturlini, og A. a. cameloides.
Hybridisering mellom de to arten foregår i Sibir, øst av Ural, der utbredelsesområdene er overlappende. For europeisk elg er bare nominatformen (Alces alces alces) er beskrevet etter delingen i to arter. Elg nord i utbredelsesområdet er typisk fysisk større enn dem i sør, uavhengig av art.
Forplantning og livsløp
Paringstiden starter normalt i september-oktober. Elgkua tiltrekker seg okser gjennom å avgi lukt og rautende klagelyder, som kan bære opp mot 3,2 km. Rivaliserende hanner av omtrent samme størrelse vil konkurrere om kuas gunst, og om nødvendig kjempe om retten til å pare seg. Mindre okser vil normalt trekke seg unna når en større ankommer.
Kua går drektig i ca. 8 måneder og føder vanligvis 1–2 kalver i mai-juni påfølgende år. Det ser ut som om næringstilgangen i vinterhalvåret har innvirkning på om kua bringer fram en eller to kalver. Elgkalven mangler de lyse prikkene i pelsen som er karakteristisk for andre hjortedyr. Den veier gjerne ca. 11–16 kg når den blir født, og legger på seg ca. 1 kg i døgnet så lenge den dier mora. Når kalven er ca. 3 uker gammel kan den følge mora. Når den er ca. 5 måneder gammel er den fullt avvent. Kalven blir sammen med mora i omkring ett år, eller til hun føder en ny kalv. I denne tiden er mora svært beskyttende overfor kalven. Å komme mellom mora og kalven kan derfor være svært farlig, noe både dyr og mennesker har fått erfare. Rett før kua skal kalve neste vår, jager hun bort ettåringen. Disse ettåringene blir ofte "frustrerte" og kan ha uberegnelig atferd.
Kalven regnes som kjønnsmoden når den er omkring to år gammel, men den er ikke fullt utviklet før i 4–5-årsalderen. På den tiden er kuene mest reproduktive, samtidig som oksene utvikler de største gevirene.
Statistisk dør omkring halvparten av all elg i løpet av første leveår. De som når voksen alder er på topp når de er mellom 5 og 8 år gamle, mens levetiden i snitt gjerne er 5–12 år. Bare et fåtall okser lever til de blir 15 år eller mer, mens kua kan bli noe eldre, maksimalt 20–25 år gammel.
Ernæring
Elgen er drøvtygger og det er kjent at den beiter på mer enn 1 000 ulike plantearter. Mange vannplanter er viktige næringskilder, eksempelvis planter i nøkkerosefamilien, men den spiser også kvister, skudd, blader, bark, urter og røtter. Derfor kan en stor elgbestand gjøre stor skade på skogen. Hvis man regner om til trevirke alt en voksen elg spiser av kvister og busker, vil en elg fortære rundt 8 favner ved hvert år. Den er drøvtygger og har fire mager, på samme måte som kyr. Disse kalles vom, bladmage, nettmage og løpe.
Elgen ferdes helst alene. Den er en dyktig svømmer og oppholder seg ofte i vann, noe som gir den beskyttelse mot insekter som mygg og klegg. Elgen er aktiv hele dagen, spesielt i grålysningen og skumringen. Arten regnes som relativt stedbunden, men den migrerer vår og høst mellom sommer- og vinterbeite. Om vinteren forekommer det at elg samler seg i mindre flokker. Den beveger seg vanligvis i langsomt tempo, men kan nå en toppfart på cirka 60 km/t om den trenger det. Det er sjelden at elg galopperer.
Bortsett fra mennesker er brunbjørn og ulv elgens eneste naturlige fiender i Europa, i Nord-Amerika til en viss grad også svartbjørn og puma. Bjørn og ulv tar først og fremst kalver og skadde og syke dyr. Noen har hevdet at spekkhuggere har tatt elg på svømmetur, men dette har aldri blitt bekreftet.
Menneskelig betydning
Skandinaviske helleristninger viser at mennesker allerede i steinalderen drev med elgjakt. I lavlandet i Norge finnes det rester av fangstanlegg for elg, i kraft av fangstgroper som kan dateres helt tilbake til cirka år 3700 f.Kr. Metoden var i bruk helt fram til utpå 1900-tallet.
Cæsars ukorrekte observasjon ble gjentatt av Strabon og Plinius den eldre. Opprinnelsen kan være en identisk historie som Aristoteles forteller om elefanter, og som, også etter å være blitt gjentatt av Strabon, ble repetert og trodd til sent på 1600-tallet.
I Norge kalles elgen «skogens konge», noe som nok har sammenheng med at den er det største dyret i de norske skoger. I Norge jaktes det på elg under elgjakten som varer fra 25. september (noen steder 5. oktober) og ut oktober. Fordi vi har for få rovdyr store nok til å ta elg er mennesket den største faren for elg i Norge.
Elg er utsatt for og ofte offer for trafikkulykker, både med bil og tog.
Parasitter og sykdommer
Hjortelusflue (Lipoptena cervi) er en blodsugende parasitt på hjortedyr, som rådyr, elg og hjort. Fra Mellom-Europa er det indikasjoner på at hjortelusflua kan spre bakterien Bartonella schoenbuchensis fra rådyr til mennesker. Det er også funnet trypanosomer (en type parasitter) fra hjort i hjortelusfluas tarm.
Elgen er også mellomvert for skogflått. En stadig økende andel av flåtten er bærere av alvorlige bakterie- og virussykdommer hos mennesker og husdyr, bl.a borreliose, skogflåttencefalitt (en spesiell type hjernebetennelse), louping ill, anaplasmose (sjodogg), Tularemi (harepest) og blodpiss. Flåttbårne sykdommer dreper årlig mer sau enn den samlede rovdyrstammen i Norge. Dette utgjør en reell trussel mot sauenæringen i hele kyst-Norge.
Antallet mennesker som smittes av Borelliose og skogflåttencefalitt øker år for år. Den store utbredelsen og tettheten av elg og andre hjortedyr representerer således et økende folkehelseproblem.
Det tyske oktober
Det tyske oktober er benevnelsen på en plan som ble utformet av eksekutivkomitéen i komintern under høydepunktet på den statlige krisen i Weimarrepublikken i 1923. Planen gikk ut på å styrte den demokratiske regjeringen gjennom væpnet statskupp og voldelige midler. Etter forbilde av den russiske oktoberrevolusjonen i 1917 var planen en kommunistisk maktovertagelse. Denne skulle fremme et signal om revolusjoner i hele Mellom-Europa, og på denne måten danne et kommunistisk system etter forbilde av Sovjetunionen. Revolusjonen, som var planlagt å finne sted i oktober/november, ble stanset gjennom inngrep fra riksregjeringen.
Rachel Bootsma
Rachel Bootsma (født 15. desember 1993) er en amerikansk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok gull på 100 meter medley stafett.
Madeleine Hylland
Madeleine Hylland (født 7. juni 2001) er en norsk squashspiller som representerer Bærum Squashklubb.
Hun har vunnet seks NM-medaljer siden 2016.
Perry County (Missouri)
Perry County er et fylke i den amerikanske delstaten Missouri.
Pemiscot County
Pemiscot County er et fylke i den amerikanske delstaten Missouri.
Upper River
Upper River var en av Gambias fem divisjoner. Den var den østligste divisjonen i landet, hadde et areal på 2,070 km², og hadde 198,773 innbyggere i folketellinga i 2010.
Divisjonen var delt inn i fire distrikter: Fulladu East, Kantora, Wuli og Sandu.
Barbalha
Barbalha er en kommune i delstaten Ceará i nordøstregionen av Brasil.
Bergljot
Bergljot er også kjent brukt som mannsnavn i Norge fram til 1600-tallet.
Kjente personer med navnet
Personene i listen er ordnet kronologisk etter fødselsår.
Ricardo González (svømmer)
Ricardo González (født 17. mars 1947) er en colombiansk tidligere svømmer. Han representerte landet sitt under Sommer-OL 1968, der han blant annet var flaggbærer for sin nasjon under åpningsseremonien.
Ing-Lill Pavall
Ing-Lill Pavall (født 25. april 1956 i Fauske) ble valgt som representant for Norske Samers Riksforbund til Sametinget i 1989 og igjen for periodene 1993–1997 og 1997–2001.
Hun tok artium i Fauske, og gikk Vefsn landbruksskole før hun ble cand. agric. ved Norges landbrukshøgskole i 1981. I 1984 tok hun historie grunnfag ved Høgskolesenteret i Bodø.
Hun var visepresident i Sametinget fra 1993 til 1997. I Norske Reindriftssamers Landsforbund var hun styremedlem 1979–1983, og nestleder 1982–1983. Fra 1983 til 1986 satt hun i Samerådet.
Senere har hun sittet i styret for Gáldu, kompetansesenteret for urfolksrettigheter.
.455 Webley
.455 Webley, .455 Brit. eller .476 Webley er en britisk patron for revolver, vanligst brukt i Webley & Scotts sine revolvere Webley Mk I – VI.
Patronen ble i utgangspunktet utviklet for å bruke i Beaumont-Adams revolvere, bygget om fra perkusjon til patronrevolvere. Løpet på disse revolverne var dimensjonert for å bruke en 54 lødig rundkule, som tilsvarte litt over 0.45 tommer i diameter. Patronen ble originalt kalt som .450 Adams. Senere ble den redesignet til .476 Webley, med litt kortere hylse. Etter overgangen til røyksvakt krutt ble patronen døpt om (selv om kaliberet i praksis var det samme), for å minske faren for at de nye, kraftigere patronene skulle brukes i gamle våpen som var laget for svartkrutt.
På tross av forskjellene i kruttype, kulediameter og hylselengde gikk de fleste patronene om hverandre i det britiske forsyningsystemet. De nye Enfield revolverene brukte Adams-patroner, og senere Webley revolvere kunne ta både Adams- og .476 kallibrede varianter. De nyeste .455-variantene med røyksvakt krutt (Mk.III-variantene og senere) har for høyt trykk for de eldre revolverne, men disse var på dette tidspunktet (1898) faset helt ut av den britiske hæren.
Se også
Liste over patrontyper
Galileo Ferraris kraftverk
Galileo Ferraris kraftverk er et varmekraftverk beliggende ved byen Trino Vercellese i provinsen Vercelli i regionen Piemonte i Italia. Det har en installert produksjonskapasitet på 700 MW fordelt på 1 x 350 og 2 x 390 mw blokker med gassturbiner. Anlegget ble utbygd omkring 1990–1997. Brenselstypen er naturgass og fyringsolje, og operatør er energiselskapet Eni SpA. Utstyret er levert vesentlig av Ansaldo.
Charlotte Bonnet
Charlotte Bonnet (født 27. februar 1995) er en fransk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok bronse på 200 meter fri stafett.
Portugal under Vinter-OL for ungdom 2016
Portugal deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av to utøvere. Begge deltok i alpine øvelser.
30px|Alpint Alpine grener
Gutter
Jenter
Frittgående barn
Frittgående barn (engelsk free-range kids) er en barneoppdragelsesfilosofi der tilhengerne mener det er til det beste for barna at de lærer seg å mestre små og store utfordringer i hverdagen på egen hånd. Begrepet ble introdusert av den amerikanske spaltisten Lenore Skenazy i hennes faste spalte i The New York Sun 1. april 2008.
Etter å ha latt sin ni år gamle sønn ta undergrunnsbanen fra sentrum og hjem uten følge, fikk Skenazy sterk og variert respons fra sine omgivelser. Noen så det som en form for omsorgssvikt, mens andre var bifallende. Etter avisartikkelen ble hun invitert til fjernsynsprogram for å diskutere emnet, startet en egen blogg, og utga i april 2009 boka Free-Range Kids: Giving Our Children the Freedom We Had Without Going Nuts with Worry. Boken ble utgitt på norsk med tittelen Frittgående barn i juni 2010.
Frittgående barn er beslektet med barneoppdragelsesfilosofien «slow parenting», foreldre som bevisst toner ned barnas deltagelse i organiserte aktiviteter.
Charcots første antarktisekspedisjon
Charcots første antarktisekspedisjon var en fransk ekspedisjon til Antarktis mellom 1903 og 1905, ledet av den franske legen og oppdagelsesreisende Jean-Baptiste Charcot. Ekspedisjonen planla å lete etter den savnede svenske antarktisekspedisjonen under ledelse av Otto Nordenskjöld, men da denne ekspedisjonen ble berget av den argentinske korvettern «Uruguay», ble den viktigste oppgaven til Charcots ekspedisjon å kartlegge vestkysten av Den antarktiske halvøy.
Bakgrunn og forberedelser
Charcot hadde gjennomført ekspedisjoner til Arktis, og planla nok en reise til nord da det våren 1903 ble kjent at en svensk ekspedisjon var savnet etter å ha overvintret i Antarktis. Dermed endret han planene for å forsøke å komme til unnsetning.
Personell
Ekspedisjonen bestod av en gruppe på seks vitenskapsmenn samt en skipsbestning på 14 mann. I tillegg til lederen, bakteriologen Charcot, besto den vitenskapelige staben av løytnant André Matha som nestkommanderende med ansvar for hydrografi og navigasjon, fenrik Joseph J. Rey (meteorologi og oseanografi), Dr. Ernest Gourdon (geologi og glasiologi), naturforskeren J. Turquet og fotografen P. Pleneau. Ernest Cholet førte ekspedisjonsskipet «Français».
Ekspedisjon
«Français» seilte fra Le Havre 15. august 1903. Bare minutter etter at de hadde forlatt kaien, røyk imidlertid en trosse og drepte ett av besetningsmedlemmene. Denne ulykkelige hendelsen forsinket ekspedisjonen i tolv dager.
Den belgiske polarutforkseren Adrien de Gerlache fulgte ekspedisjonen til Buenos Aires. de Gerlache hadde erfaring fra Antarktis som leder av Belgica-ekspedisjonen 1897–99, der også de senere kjente polfarerne Roald Amundsen og Frederick Cook hadde deltatt. I Buenos Aires fikk Charcot vite at Nordenskjölds ekspedisjon var blitt funnet av en argentinsk redningsaksjon med korvetten «Uruguay». Han bestemte seg da for å utforske vestkysten av Antarktishalvøya. Han unngikk med hensikt Rosshavet for å unngå en mulig konflikt med engelskmennene, som under ledelse av Robert F. Scott var i ferd med å gjennomføre en stor, nasjonal ekspedisjon i området. Dette fikk senere Scott til å omtale Charcot som «the Gentleman of the Pole».
De foretok en grov kartlegging av den sørvestre kysten av Anvers Island i 1904, og 19. februar oppdaget de Port Lockroy på Wiencke Island. Ekspedisjonen overvintret i en skjermet bukt på nordsiden Booth Island som de navnga Port Charcot, der de satte opp flere hytter. I løpet av vinteren ble det foretatt flere turer med hundesleder til nærliggende øyer.
Ekspedisjonen kartla vestsiden av Det antarktiske arkipel og utforsket kyststrekningen sørover til Adelaide Island. Denne ble navngitt Loubetkysten etter den franske presidenten, Émile Loubet. De observerte også Hugo Island og Alexander Island lenger sør. Argentine Islands ble oppdaget og navngitt i takknemlighet for de argentinske myndighetenes velvilje i forbindelse med ekspedisjonen. I løpet av ekspedisjonen ble det gjennomført et omfattende vitenskapelig program.
Den 15. januar 1905 traff «Français» et skjær og sprang lekk. Til tross for iherdige forsøk på å tette hullet og kontinuerlig pumping, fortsatte skipet å ta inn vann. En midlertidig reparasjon i Port Lockroy satte dem i stand til å seile til Ildlandet og videre til Buenos Aires, der Charcot solgte «Français» til de argentinske myndighetene.
Hjemreise og etterspill
Charcot vendte hjem til Frankrike, der han ble mottatt som en helt. Hans kone, Jeanne Hugo, barnebarn av forfatteren Victor Hugo, var imidlertid ikke like overstrømmende og tok ut skilsmisse fordi han hadde forlatt henne.
Charcot gjennomførte en ny ekspedisjon til Antarktishalvøya i perioden 1908–10.
Frank Iero
Frank Anthony Iero, Jr. (født 31. oktober 1981) er en amerikansk musiker, kjent fra det alternative rockebandet My Chemical Romance, hvor han er rytmegitarist og backup-vokalist, og en rekke andre prosjekter. Han har også et solo-prosjekt kalt Frank Iero and The Future Violents (tidligere frnkiero andthe cellabration og Frank Iero and The Patience). Han utga et debutalbum kalt Stomachaches 26. august 2014.
Privatliv
Iero ble født i Belleville, New Jersey, gikk på en katolsk skole som barn, og gikk senere på Rutgers University , men sluttet for å turnere sammen med My Chemical Romance. 5. februar 2007 ble han gift med Jamia Nestor, etter flere års samhold, men holdt ikke en offisiell seremoni før 9. mars 2008. De har nå to døtre og en sønn.
Ifølge Iero selv fikk han besøk av U.S Secret Service i 2009 i forbindelse med sangen "I Am Going To Kill The President of The United States of America" som han ga ut med bandet Leathermouth. De sa at om han noen gang skulle gitt ut sangen på ny eller spille den live igjen, ville han få fem år i fengsel.
13. oktober 2016 havnet Iero i en trafikkulykke i Sydney, Australia, da en tom buss kræsjet inn i ham og hans bandmedlemmer mens de lastet utstyr ut av varebilen sin. Etter to uker på sykehus i Sydney dro de tilbake til USA, og kansellerte alle konserter det året.
Før My Chemical Romance
Iero begynte karrieren sin ved å spille i diverse lokale småband i New Jerseys pønke-scene. I 1998 startet han og noen venner bandet Pencey Prep som ga ut albumet Heartbreak In Stereo i 2001, hvor Iero var vokalist og gitarist. Bandet slo opp i 2002 etter en mislykket turné. Det var under innspillingen av dette albumet at Iero ble kjent med Gerard Way og de andre medlemmene fra My Chemical Romance.
My Chemical Romance
Hovedartikkel: My Chemical Romance
I 2002 ble Iero tilbudt en plass i My Chemical Romance som deres rytmegitarist, for å akkompagnere Ray Toros melodiske gitar. Iero spiller på kun to av sangene ("Honey, This Mirror Isn't Big Enough For The Two Of Us" og "Early Sunsets Over Monroeville") på My Chemical Romances debutalbum, I Brought You My Bullets, You Brought Me Your Love, som ble utgitt senere samme år. Iero er med på resten av bandets album, Three Cheers For Sweet Revenge (utgitt i 2004), The Black Parade (utgitt i 2006), og deres siste studioalbum Danger Days: The True Lives Of The Fabulous Killjoys (utgitt i 2010). 22. mars 2013 annonserte bandet at de gir seg etter tolv år, og 31. oktober 2019 annonserte bandet en tilbakekomst.
LeATHERMOUTH, solo- og sideprosjekter
I 2013 annonserte Iero og James Dewees, frontmann i Reggie And The Full Effect, at de jobbet sammen med et nytt musikalsk prosjekt kalt Death Spells, og ga ut deres første singel "Where Are My Fucking Pills?" samme år, men ga ikke ut debutalbumet Nothing Above, Nothing Below før i 2016.
Etter My Chemical Romance gikk ifra hverandre, begynte Iero å skrive sine egne sanger i sitt hjemmestudio, og annonserte utgivelsen av debutalbumet sitt Stomachaches i 2014 under kallenavnet frnkiero andthe cellabration, hvor han spiller alle instrumentene, utenom trommene. I forbindelse med utgivelsen, samlet Iero et turnéband, bestående av andre musikere, blant annet hans egen svigerbror, Evan Nestor. I 2016 ga Iero ut et nytt album sammen med en ny rekke bandmedlemmer kalt Parachutes, under kallenavnet Frank Iero And The Patience. I 2019 ble det utgitt enda et album, denne gangen også med en ny rekke bandmedlemmer, kalt Barriers. nå, i 2021 har Frank Iero kommet ut med et nytt album "Heaven is a Place, This is a Place" med de samme bandmedlemmene, men med det nye navnet "Frank Iero and the future violents"
Pettis County
Pettis County er et fylke i den amerikanske delstaten Missouri.
Maria Feychting
Hennes arbeidsområde har siden 1987 vært helseeffekter av ikke-ioniserende stråling, herunder på avdekke risiko for hjernesvulst. Hun var en av forskerne bak den omfattende Interphone-studien som ble publisert i 2010 hvor det ble konkludert med at det ikke kunne påvises noen sammenheng mellom bruk av mobiltelefon og hjernekreft. Hun har siden 2012 vært medlem av den internasjonale kommisjonen ICNIRP (International Commission on Non-Ionizing Radiation Protection).
St. Svithun skole
St. Svithun skole er en ungdomsskole i Stavanger kommune i Rogaland. Den ligger sentralt på Storhaug, like ved Storhaug skole og nær Nylund skole.
Skolen har elever på 8. til 10. trinn. Det er fem «ordinære» klasser på hvert trinn, A, B, C, D og E. Skolen har 40 ansatte og ca. 400 elever fordelt på 15 grupper.
Navnet
Skolen er oppkalt etter Stavanger bys skytshelgen, St. Svithun, en tidligere biskop i Winchester i England som etter sin død ble kåret til helgen av den katolske kirke.
Bygningen
St. Svithun skole ble bygget i årene 1918–19 og har et bruttoareal på 33 400 kvadratmeter. Skolen ble tegnet og oppført av byarkitekten Johs. Th. Westbye.
Bygningen har en hovedfløy og to sidefløyer, som sammen danner en U-form rundt skolegården. Den har en bærende konstruksjon i betong og taket er tekket med takstein. I en av sidefløyene finnes et svømmebasseng som også var det første innendørsbassenget i Norge.
I oktober 2005 startet et omfattende rehabiliteringsarbeid. Skolen ble ferdigstilt i juni 2007. Arbeidet hadde en prislapp på over 110 millioner kroner. Alminnelig undervisning i bygget begynte ved skoleåret 2007/2008. Offisiell åpning fant sted 29. november 2007 ved Stavangers ordfører Leif Johan Sevland. Skolen ligger i Vikedalsgata 11 i Storhaug bydel.
Dupont Circle
Dupont Circle, som egentlig er en rundkjøring i det nordvestre Washington, har blitt navnet på en av bydelene i USAs hovedstad Washington, DC. Store trafikkårer som Massachusetts Avenue, Connecticut Avenue og New Hampshire Avenue skjærer gjennom bydelen.
Rundkjøringen het opprinnelig Pacific Circle, og ble anlagt i 1871. I 1882 ble det besluttet oppsatt en statue (senere flyttet derfra) av admiral Samuel Francis du Pont fra den amerikanske borgerkrig der.
Henry Bacon og Daniel Chester French har utført fontenen fra 1920 som står der nå.
Fallout 3
Fallout 3 er et action-rollespill utviklet av Bethesda Game Studios, og det tredje store spillet i Fallout-serien. Spillet ble utgitt i Nord-Amerika den 28. oktober 2008, i Europa og Australia den 30. oktober 2008, samt i Storbritannia den 31. oktober 2008. Videospillet er tilgjengelig for spillkonsollene PlayStation 3 og Xbox 360, i tillegg til operativsystemet Windows.
Dupont Circle
Området ble et fasjonabelt boligområde etter borgerkrigen.
Fallout 3
Handlingen i Fallout 3 er satt til år 2277, 36 år etter handlingen i Fallout 2 og 200 år etter atomkrigen som ødela spillverdenen i en alternativ etterkrigstid. Spillet plasserer spilleren i rollen som en beboer i «Vault 101», et tilfluktsrom bygget for å beskytte et fåtall mennesker fra radioaktivt nedfall. Når spillerkarakterens far forsvinner under mystiske omstendigheter, må spilleren flykte fra tilfluktsrommet og reise ut i ruinene av Washington, DC for å finne ham. På veien møter spilleren mange andre overlevende, og må slåss mot hordene av fiender som holder til i ødemarken. Spillet har et kampsystem typisk for action-rollespill, men inneholder også elementer fra skrekk- og førstepersonsskytespill.
Fallout 3 ble godt mottatt av kritikere, som blant annet roste spillets åpne gameplay. NPD Group anslår at spillet solgte over 610 000 eksemplarer den første uken etter utgivelsen, cirka 110 000 mer enn hva utviklerens forrige spill, The Elder Scrolls IV: Oblivion, solgte i sin første uke.
Gameplay
Spilleren vil ifølge utviklerne få mange valg underveis, og man vil få anledning til å bevege seg rundt i en verden som formodentlig er like stor som Cyrodiil i The Elder Scrolls IV: Oblivion.
Kampsystemet er en hybrid av real-time og turbasert. Man vil også få en mulighet til å angripe forskjellige av fiendens kroppsdeler, for å påføre variert skade. Spillet kan spilles fra første- eller tredjepersonsperspektiv.
Mottakelse
Den første offisielle anmeldelsen er å finne i Official Xbox Magazine, som gav spillet 10/10. Anmelderen kom med følgende uttalelse: ''«Our 40-ish hours of game time over four days at Bethesda's Maryland HQ went by on fast-forward. We often forgot to eat, and we begrudged bathroom breaks. Games this captivating don't come along often. Between its engrossing story, ginormous world, well-crafted RPG side, and white-knuckle FPS combat, Fallout 3 completely, utterly gives you your worth.»''
Peridinetini
Peridinetini er en gruppe av biller som hører til familien snutebiller (Curculionidae). .
Utseende
Små til middelsstore, avlange snutebiller, som oftest svarte med hvite tegninger dannet av tette, nedliggende, hvite skjell. Snuten er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. Brystskjoldet (pronotum) er avrundet, bakerst like bredt som dekkvingene, og sterkt punktert. Dekkvingene har tydelige punktrader, og beina er temmelig korte.
Utbredelse
Gruppen er utbredt i den neotropiske økosonen.
Barreira
Barreira er en kommune i delstaten Ceará i nordøstregionen av Brasil.
Phelps County (Missouri)
Phelps County er et fylke i den amerikanske delstaten Missouri.
Genetisk markør
Genetiske markører er DNA-sekvenser som brukes i genetikken, og særlig innen populasjonsgenetikk til å identifisere individer eller arter. Genetiske markører er variable, det vil si at de forekommer som ulike alleler i en populasjon. En genetisk markør kan være en kort DNA-sekvens, som for eksempel en kort sekvens rundt ett variabelt nucleotidsete (SNP, fra eng, single nucleotide polymorphism), eller en lengre DNA-sekvens som en mikrosatellitt.
Genetiske markører har mange anvendelser. De kan brukes til å studere sammenhengen mellom arvelige sykdommer og deres genetiske basis, for eksempel når en spesifikk mutasjon forårsaker et defekt protein. En genetisk markør som ligger på samme kromosom og i nærheten av den aktuelle sykdomsfremkallende mutasjonen vil gjerne nedarves sammen med sykdommen og dermed indikere området hvor den skadelige mutasjonen befinner seg.
Genetiske markører brukes videre til å teste slektskap mellom indvider, for eksempel i farskapssaker, siden slektninger har like alleler på grunn av felles arv.
Ontologi
Ontologi (fra gresk, onto-, «å være», og -logia, «læren om») er studiet av hva som eksisterer, og former for eksistens. Det er et av de sentrale studieområdene i filosofien.
Eksempler på ontologiske debatter
Disse debattene finner vi igjen i svært mange samfunnsvitenskaper den dag i dag, eksempelvis i debatten mellom rasjonalistene og konstruktivistene innenfor statsvitenskapen. Det er dog lite som tyder på at vi nærmer oss en endelig konklusjon i denne debatten.
Lovmessighet i samfunnsvitenskapen?
En debatt står sentralt, nemlig debatten om hvorvidt sosiale systemer – mennesker som samhandler – består av lovmessigheter, eller om alt vi studerer, er unikt. En vitenskapteoretisk retning kalt positivismen har som grunnleggende antagelse at det finnes noen generelle lover i sosiale systemer, slik det er i for eksempel fysikken. Med et slikt ontologisk utgangspunkt er det naturlig at positivister har forsøkt å avdekke disse lovmessighetene. Den positivistiske antagelsen om lovmessigheter er blitt utfordret fra flere hold. Det motsatte standpunkt er at naturvitenskapens ide om generelle lover ikke kan overføres til sosiale systemer.
En kontrast til positivistene finner vi hos de som hevder at vi bare kan forstå det unike. Ifølge en slik tankegang kan vi forklare hvorfor en spesiell hendelse fant sted, men vi kan ikke overføre erfaring fra den ene hendelsen til andre områder.
Det ontologiske utgangspunktet har dermed betydning for hva man leter etter i analyser og undersøkelser: generelle lovmessigheter eller forståelse for det spesifikke og unike.
Et annet viktig ontologisk spørsmål er forholdet mellom partikularia og universalia, og deres realitet.
Det ontologiske gudsbeviset
Forestill deg, sa han, det største, mest fullkomne vesen som er mulig. Hvis dette vesenet har alle de attributter som er ønskelige, bortsett fra eksistens, så er det ikke det største eller mest fullkomne, for det er åpenbart at et vesen som eksisterer, er større og mer fullkomment enn et som ikke gjør det.
Anselms ontologiske bevis har vært kontroversielt siden det ble publisert rundt 1070. I samtiden ble det utfordret av munken Gaunilo, og senere av Thomas Aquinas, Immanuel Kant og flere andre. Den tidligste kritikken sa seg enig i logikken, men mente at mange andre argumenter som følger samme logikk, ikke kan være sanne, og at argumentasjonen derfor ikke kan brukes generelt.
På slutten av 1700-tallet argumenterte Kant med at eksistens ikke nødvendigvis påvirker essensen, eller tanken om, noe. Kant hevdet derfor at man ikke kan slutte at et fullkomment vesen nødvendigvis eksisterer. I nyere tid har filosofer som Norman Malcolm og Alvin Platinga kommet med alternativer til Anselms bevis, og det ontologiske gudsbeviset har dukket opp igjen i filosofien. Blant filosofene er det i dag relativt bred enighet om at Guds eksistens ikke kan bevises empirisk. Dette betyr ikke nødvendigvis at Gud ikke eksisterer, men bare at det ikke er mulig å føre empiriske bevis for eksistens av noe som ikke lar seg observere. Det som ikke eksisterer, kan ikke skilles fra det som ikke lar seg observere.
Mikrosatellitt
Mikrosatellitt er en kort DNA-sekvens på 2-6 nucleotider repetert i tandem. Det vil altså si at nucleotidesekvensen er repetert flere ganger etter hverandre, f. eks. -CACACACACACA-. Mikrosatellitter fremviser typisk lengdepolymorfisme. Det vil si at det finnes mange alleler i populasjonen karakterisert ved ulikt antall repetisjoner. Siden de er så variable er de hyppig brukt som genetiske markører.
ESSB
ESSB kan sikte til:
Pike County (Missouri)
Pike County er et fylke i den amerikanske delstaten Missouri.
Wiggo Olsen
Han har vunnet tre NM-sølv i double siden 2015.
Alès
Alès er en kommune i departementet Gard i regionen Occitanie sør i Frankrike. Alès er ansett som Cévennenes «hovedstad».
Alès ligger cirka 40 km nordvestlig for Nîmes i en elveslynge i elven Gardon. Byen ble første gang nevnt cirka 26 før Kristus som Alestum. På 1600-tallet var byen et viktig sentrum for hugenottene, her ble freden i Alès undertegnet i 1629, en slags presisering av ediktet i Nantes. Den gav hugenottene en amnesti mot en innskrenking av privilegier. Etter opphevelsen av ediktet i 1683 flyktet de fleste hugenotter landet og opprettelsen av bispedømmet (langt ned 1790) og byggingen av katedralen Saint-Jean-Baptiste må sees i denne sammenhengen. Industrialiseringen gav byen et løft etter at gruvedrift etter kull kom i gang midt på 1800-tallet.
Celebrindor
Celebrindor er en figur fra J.R.R. Tolkiens fiktive verden. Han var den femte kongen av Arthedain.
Han ble født i 1062 i tredje tideverv, og ble konge av Arthedain da faren hans Celepharn døde i 1191. I hans regjeringstid var det et fredelig forhold mellom Arthedain og de to rikene av det tidligere Arnor: Rhudaur og Cardolan. Derfor skjedde det ikke mye under hans styre, og ingen ondskap truet riket hans ennå.
Celebrindor døde i 1272 etter å ha regjert i 81 år. Han ble etterfulgt av sin sønn Malvegil.
Alès
Befolkningsutvikling
Antall innbyggere i kommunen Alès
Celebrindor
Navnet til Celebrindor er fra Sindarin, og betyr sølvherre.
Populasjonsgenetikk
Populasjonsgenetikk er studiet av endringer i allel- og genotypefrekvens i naturlige populasjoner under påvirkning av evolusjonære prosesser som naturlig seleksjon, genetisk drift, mutasjoner og genflyt. Populasjonsgenetikken omhandler dessuten betydningen av faktorer som rekombinasjon og populasjonsstruktur. Populasjonsgenetikk søker å forklare fenomener som tilpasninger og artsdannelse.
Populasjonsgenetikk utgjorde en viktig komponent i den moderne syntesen innen evolusjonsbiologi på 1920 og 30-tallet. Sentrale aktører her var Sewall Wright, J. B. S. Haldane og Ronald A. Fisher.
Ole Sjetne
Ole Sjetne (død 1943) var en norsk lærer og lokalpolitiker.